
Parlamentul  României

Camera  Deputaţilor

Comisia pentru industrii si servicii










Bucureşti, 15.02.2017





                                             Nr.4c-3/37/2017
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru ratificarea Acordului de parteneriat şi cooperare consolidat dintre Uniunea Europeană şi statele membre, pe de o parte, şi Republica Kazahstan, pe de altă parte, semnat la Astana, la 21 decembrie 2015, transmis cu adresa nr. P.L.x. 17 din 1 februarie 2017.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, şi ale art.92 alin.(8) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată.
PREŞEDINTE,

Iulian Iancu

R A P O R T

asupra proiectului de Lege pentru ratificarea Acordului de parteneriat şi cooperare consolidat dintre Uniunea Europeană şi statele membre, pe de o parte, şi Republica Kazahstan, pe de altă parte, semnat la Astana, 
la 21 decembrie 2015


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere în fond, cu proiectul de Lege pentru ratificarea Acordului de parteneriat şi cooperare consolidat dintre Uniunea Europeană şi statele membre, pe de o parte, şi Republica Kazahstan, pe de altă parte, semnat la Astana, la 21 decembrie 2015, transmis cu adresa nr.P.L.x. 17 din 1 februarie 2017, înregistrat la comisie sub nr.4c-3/37 din 2 februarie 2017.


Consiliul Legislativ, cu avizul nr.1130/15.11.2016, avizează favorabil proiectul de lege.



Proiectul de lege are ca obiect de reglementare ratificarea Acordului de parteneriat şi cooperare consolidat dintre Uniunea Europeană şi statele membre, pe de o parte, şi Republica Kazahstan, care reprezintă o continuitate logică a precedentului Acord, prevederile sale urmând întărirea semnificativă a relaţiilor politice dintre Uniunea Europeană şi Republica Kazahstan, precum şi creşterea fluxurilor comerciale, investiţionale şi de servicii dintre părţi.


Membrii Comisiei pentru industrii şi servicii au examinat proiectul de lege în şedinţa din 15 februarie 2017 şi au hotărât, în unanimitate, să propună Plenului Camerei Deputaţilor adoptarea proiectului de Lege pentru ratificarea Acordului de parteneriat şi cooperare consolidat dintre Uniunea Europeană şi statele membre, pe de o parte, şi Republica Kazahstan, pe de altă parte, semnat la Astana, la 21 decembrie 2015, cu următoarea precizare: datorită unor erori materiale, iniţiatorul a prezentat paginile 1-38 ale textului Acordului care înlocuiesc paginile corespunzătoare din forma înregistrată.


La lucrările comisiei au participat, în calitate de invitaţi, din partea Ministerului Afacerilor Externe domnii Alexandru Victor Micula – secretar de stat şi Pietro Pavoni – consilier.


La lucrările comisiei au fost prezenţi 15 deputaţi din totalul de 20  deputaţi membri ai comisiei.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, şi ale art.92 alin.(8) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată.
                              PREŞEDINTE,                                SECRETAR,

                               Iulian Iancu                                   Slavoliub Adnagi
Consilieri parlamentari,

Viorela Gondoş
Isabela Patricia Robe

